Diari Oficial de la Generalitat Valenciana


Sumari del DOGV 5744, del 17-04-2008 (2008/3518)

Bases específiques per a proveir diverses places (oferta d'ocupació pública 2008).
----------------------------------------------------------------------------------

### Dades del document

Número de DOGV
:   5744

Data del DOGV
:   17-04-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/3518


Data del document
:   05-03-2008

Organisme emissor
:   Ajuntament d'Almoradí

Tipus de document
:   Convocatòria

Anàlisi jurídica

 Descriptors 

:   * Almoradí
    * oferta d'ocupació
    * professió administrativa
    * personal de serveis
    * administració local
    * policia
    * personal de conducció
    * concurs administratiu

Bases específiques per a proveir diverses places (oferta d'ocupació pública 2008). [2008/3518]  
Pel Decret de l'Alcaldia, de data 29 de febrer de 2008, s'han aprovat les bases que regiran la convocatòria de diverses places recollides a les ofertes d'ocupació pública 2007-2008.   
Mitjançant este anunci s'exposa al públic el text íntegre d'estes bases, el qual, literalment, es transcriu tot seguit:  
Bases específiques del procediment de selecció de diverses places procedents de l'oferta d'ocupació pública 2007 i 2008 de l'Ajuntament d'Almoradí.  
Una vegada aprovada l'oferta d'ocupació pública 2008 mitjançant el Decret de la Regidoria Delegada de Personal, de 24 de gener de 2008, i publicada en el Diari Oficial de la Comunitat Valenciana número 5706, de data 19 de febrer de 2008, i en el Butlletí Oficial de la Província d'Alacant número 28, de data 7 de febrer de 2008, l'Ajuntament d'Almoradí convoca proves selectives per a proveir les places següents:   
Personal funcionari:  
A) Una plaça d'agent de la policia local, grup C1, pel sistema d'oposició lliure.   
B) Una plaça d'administratiu de l'administració general, grup C1, pel sistema de promoció interna.  
C) Dues places d'auxiliar administratiu, grup C2, pel sistema de promoció interna.  
D) Dues places de notificador, grup E, pel sistema d'oposició lliure.  
E) Una plaça d'encarregat de parc mòbil, grup E, pel sistema d'oposició lliure.  
Personal laboral fix:  
F) Una plaça d'operari d'obres i servicis múltiples, assimilat al grup E, pel sistema d'oposició lliure.  
En allò no previst per estes bases específiques, esta convocatòria es regix per les bases generals publicades en el Diari Oficial de la Comunitat Valenciana número 5155, de data 15 de desembre de 2005, i en el Butlletí Oficial de la Província d'Alacant número 107, de data 12 de maig de 2006, amb les modificacions publicades en el Butlletí Oficial de la Província d'Alacant número 147, de data 29 de juny de 2006.   
1. Legislació aplicable (segons bases generals, segona).  
A més, en tot allò no previst en estes bases i en les bases generals, regirà el que establix:  
- La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
- La Llei 22/1993, de 20 de desembre, de Mesures Fiscals, de Reforma del Règim Jurídic de la Funció Pública i de la Protecció per Desocupació, que modifica la Llei 30/1984, de Mesures per a la Reforma de la Funció Pública.  
- La Llei 7/2007, de 2 d'abril, Estatut Bàsic de l'Empleat Públic.  
- El Reial Decret 896/1991, de 7 de juny, pel qual s'establixen les regles bàsiques i programes mínims a què ha d'ajustar-se el procediment de selecció dels funcionaris de l'administració local.  
A més, en matèria de policia local, regirà el que establix:  
- La Llei 6/1999, de 19 d'abril, de Policies Locals i de Coordinació de les Policies Locals de la Comunitat Valenciana, i normes de desplegament.  
- El Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat de totes les escales i categories dels policies locals i auxiliars de policia local de la Comunitat Valenciana.  
- L'Orde de 20 de gener de 1998, l'Orde d'1 de juny de 2001 (DOGV núm. 4049, de 24 de juliol de 2001) i l'Orde de 23 de novembre de 2005.  
2. Sol·licituds (segons bases generals, quarta).  
El termini per a presentar sol·licituds serà de 20 dies naturals, excepte els processos selectius de promoció interna, que serà de set dies naturals, ambdós terminis comptats des de l'endemà de la publicació de l'anunci d'esta convocatòria en el butlletí oficial corresponent (les de promoció lliure en el BOE i les de promoció interna en el BOP).  
A més, si les instàncies es presenten en la forma que determina l'article 38 de la Llei 30/1992, s'enviaran a la plaça de la Constitución, 1, d'Almoradí, CP 03943, i s'acompanyarà una fotocòpia del document nacional d'identitat i el resguard justificatiu si ha pagat la quantitat de 18,03 euros en concepte de drets d'examen, que s'ingressaran al Banco de Valencia (número de compte 0093/0711/11/8568611274), i s'especificarà la plaça que cal cobrir. En la fase de concurs de la plaça d'administratiu, amb la instància es presentaran, a més, els mèrits que s'han de valorar en el concurs, degudament compulsats.   
3. Tribunal qualificador (segons bases generals, sisena).  
Amb l'adequació de les bases generals, sisena, a la Llei 7/2007, el tribunal estarà constituït així:  
- President: el secretari general de la corporació o funcionari en qui delegue.  
- Secretari: un funcionari de carrera de la corporació.  
- Vocals: un representant del Consell de la Comunitat Valenciana i dos funcionaris de carrera de la corporació (almenys un d'ells adscrit al departament de destinació de la plaça).  
Als efectes establits en el Reial Decret 462/2002, de 24 de maig, sobre indemnitzacions per raó del servici, el tribunal es classifica en la categoria segona (per al procés selectiu de les places d'administratiu i agent de la policia local) i la categoria tercera (per als processos selectius de les places d'auxiliars administratius, notificadors, encarregat de parc mòbil i operari d'obres i servicis múltiples).  
4. Llista i proposta d'aprovats del tribunal (segons bases generals, onze).   
A més, finalitzat el procés selectiu, el president de la corporació, d'acord amb la proposta del tribunal, farà pública al tauler d'anuncis de l'Ajuntament una resolució definitiva que contindrà la relació dels aspirants que hagen superat el primer exercici teòric de la fase d'oposició. Amb la resolució definitiva, i excepte els procediments de promoció interna, es constituirà una borsa de treball amb la llista de seleccionats per orde decreixent de puntuacions i amb preferència d'aquells que hagen superat tots els exercicis de l'oposició.  
Els integrants de la llista formada d'acord amb el que establix el paràgraf anterior, podran ser cridats segons l'orde establit en esta llista per a proveir les vacants o substitucions de llocs conjunturals d'idèntiques característiques a les convocades, mitjançant un nomenament interí. La renúncia al treball oferit, així com la no-presentació de la documentació exigida en la convocatòria, suposarà l'exclusió de la borsa de treball, excepte malaltia de l'interessat, trobar-se en període de gestació o part o maternitat pel període legalment establit.  
Quan concloguen les circumstàncies previstes anteriorment perquè l'aspirant siga cridat, segons l'orde de les llistes, haurà de comunicar a l'Ajuntament i si és el cas acreditar mitjançant el document corresponent que es troba en situació de poder treballar. El termini màxim de vigència de la borsa serà de tres anys, comptadors des de la data de la convocatòria.  
En els processos selectius establits pel sistema de promoció interna no es constituirà borsa de treball.  
A) Bases específiques per a cobrir una plaça d'agent de la policia local.   
Primera. Objecte de la convocatòria  
L'objecte de la present convocatòria és la provisió, amb caràcter de funcionari de carrera, pel sistema d'oposició lliure, d'una plaça d'agent de la policia local, escala d'administració especial, subescala servicis especials, classe policia local i els seus auxiliars, enquadrades en l'escala bàsica, grup C1 de titulació (segons l'article 18 de la Llei 7/2007) i inclosa a l'oferta d'ocupació pública de 2008.   
Segona. Requisits dels aspirants (segons bases generals, tercera)  
A més, els aspirants hauran de complir els següents requisits addicionals:  
Estar en possessió del títol de batxiller o tècnic (art. 76 de la Llei 7/2007).  
Estar en condicions d'accedir al permís BTP i en possessió dels permisos que habiliten per a la conducció de vehicles de les classes B i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
Tercera. Sistemes selectius   
3.1. Fase prèvia. Prova psicotècnica i aptitud física.  
Abans de donar començament a les proves de coneixement del temari es practicarà un exercici o prova psicotècnica aptitudinal i de personalitat, i s'aportarà amb caràcter previ a l'inici d'esta prova en la primera crida del tribunal, el preceptiu certificat mèdic oficial en què es faça constar expressament la seua capacitat per a concórrer a les proves físiques exigides per al torn lliure, així com que no es troben impedits o incapacitats per a l'accés a la funció pública. En este certificat haurà de constar l'estatura de l'aspirant. Tant l'exercici psicotècnic com el certificat mèdic seran obligatoris i eliminatoris, i s'ajustaran al barem establit als annexos I i II, respectivament, d'estes bases.  
3.2. Fase d'oposició.   
Constarà dels següents exercicis (tots de caràcter obligatori i eliminatori, excepte l'exercici cinqué, que serà obligatori però no eliminatori):  
Primer exercici: consistirà a superar les proves d'aptitud física que posen de manifest la capacitat per a l'exercici del lloc de treball, amb el contingut i les marques que s'especifiquen a l'annex III corresponent d'estes bases.   
Segon exercici: consistirà en l'exposició per escrit, en un temps màxim de tres hores, de quatre temes triats per sorteig, un de cada un dels grups primer a quart, ambdós inclusivament, que componen el temari que es recull a l'annex IV d'estes bases. Estos temes es llegiran en sessió pública davant del tribunal, que podrà formular les preguntes o els aclariments que sobre este jutge oportunes. Es valorarà la claredat d'idees, la facilitat d'expressió verbal i el coneixement sobre els temes exposats.   
Tercer exercici: consistirà en la realització d'un qüestionari, fixat pel tribunal, de 50 preguntes sobre el coneixement dels temes que componen els grups 1 a 4 de l'annex IV. Cada pregunta tindrà quatre possibles respostes de què únicament una serà la correcta.   
Quart exercici: consistirà en la resolució d'un supòsit pràctic sobre organització, intervenció policial, elaboració d'atestats, intervenció en concurrència simultània d'emergències i altres relacionats amb la funció que cal desenvolupar, amb una durada màxima de dues hores.   
Cinqué exercici: podrà ser un qüestionari tipus test o la contestació per escrit a breus preguntes formulades pel tribunal sobre el contingut dels temes inclosos en el grup V de l'annex IV. En el cas que es tracte d'un qüestionari tipus test, la puntuació i penalització de les preguntes serà, en la corresponent proporció, la mateixa que l'establida per a l'exercici tercer.   
Quarta. Qualificació (segons bases generals, novena)  
Tant la prova psicotècnica de la fase prèvia i el certificat mèdic, així com el primer exercici de la fase d'oposició, es qualificaran com a apte o no apte. Els exercicis, del segon al quart, en canvi, es qualificaran de 0 a 10 punts, i caldrà un mínim de 5 punts per a passar la prova, i l'exercici cinqué que es qualificarà de 0 a 5 punts.   
En les proves tipus test, el tribunal podrà acordar penalitzar les preguntes contestades de forma errònia o deixades en blanc, En tot cas, fixats els criteris, seran explicats degudament als aspirants prèviament a la realització de l'exercici.  
La valoració dels exercicis de desenvolupament del temari s'efectuarà mitjançant l'obtenció de la mitjana aritmètica de cada un dels membres del tribunal de selecció, i es rebutjaran a estos efectes totes les puntuacions màximes i mínimes quan entre estes hi haja una diferència de 4 punts o més, i valdrà, si és el cas, com a punt de referència la puntuació màxima obtinguda.  
La nota final del procés selectiu serà la suma de les puntuacions obtingudes en els exercicis segon, tercer, quart i cinqué.  
Cinquena. Presentació de documents (segons bases generals, dotze)  
A més, hauran de presentar una fotocòpia compulsada dels permisos de conducció requerits.  
Sisena. Nomenament i presa de possessió (segons bases generals, tretze)  
L'aspirant que supere la fase d'oposició haurà de superar a l'Institut Valencià de Seguretat Pública un curs de caràcter selectiu, de contingut teoricopràctic. En cada convocatòria, l'aspirant que no supere el curs de selecció i formació es podrà incorporar al curs immediatament posterior. Si no superar este segon curs, quedarà definitivament decaigut en el seu dret a participar en el procés de selecció instat.  
Els qui no pogueren realitzar el curs selectiu per causa de força major, degudament justificada i apreciada per l'administració, ho efectuarà, de no persistir estes circumstàncies, en la convocatòria immediatament posterior. Per a les categories d'intendent general, intendent principal, intendent, inspector i oficial, el curs selectiu tindrà una durada de 350 hores lectives. Durant la realització del curs teoricopràctic els aspirants seran nomenats funcionaris en pràctiques de les respectives corporacions locals, amb els drets inherents a esta situació i percebrà, en tot cas, les retribucions íntegres del lloc al qual aspiren.   
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local si l'aspirant ha superat el curs selectiu, amb indicació de la qualificació obtinguda, a l'efecte del seu nomenament com a funcionari de carrera. Si l'aspirant no ha superat el curs selectiu podran incorporar-se al curs immediatament posterior. Si no superen este segon curs, quedaran definitivament decaiguts en el seu dret a participar en el procés de selecció. Els nomenaments s'hauran d'efectuar en el termini màxim de 15 dies, comptadors des de la comunicació de l'Institut Valencià de Seguretat Pública.  
ANNEX I  
Reconeixement mèdic   
El contingut de les proves del reconeixement mèdic, segons l'Orde de 23 de novembre de 2005, presenta les següents exclusions mèdiques:   
1. Obesitat o primesa superior al 25% del pes ideal, calculat segons la fórmula PI=0,75 (talla en cm 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.   
2. Ull i visió:   
2.1. Agudesa visual sense correcció inferior als dos terços de la visió normal en ambdós ulls.   
2.2. Despreniment de retina.   
2.3. Estrabisme.   
2.4. Hemianòpsies.   
2.5. Discromatòpsies.   
2.6. Qualsevol altre procés patològic que, segons el parer dels assessors mèdics, dificulte de manera important l'agudesa visual.  
3. Oïda i audició.   
3.1. Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.   
4. Aparell locomotor.   
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a juí dels assessors mèdics, amb l'exercici del lloc de treball (patologia òssia d'extremitats, retraccions o limitacions funcionals de causa muscular o articular, defecte de columna vertebral i altres processos ossis, musculars i articulars).   
5. Aparell digestiu.   
Qualsevol procés digestiu que, segons el parer dels assessors mèdics, dificulte l'exercici del lloc de treball.   
6. Aparell cardiovascular.   
Hipertensió arterial de qualsevol causa, que no haurà de sobrepassar les xifres en repòs els 150 mm/hg en pressió sistòlica i els 85 mm/hg en pressió diastòlica; varius o insuficiència venosa perifèrica, així com qualsevol altra patologia o lesió vascular que, a judici dels assessors mèdics, puga limitar l'exercici del lloc de treball.   
Segons el parer dels assessors mèdics es podrà repetir la prova quan concórreguen circumstàncies que així ho aconsellen.   
7. Aparell respiratori.   
L'asma bronquial, la broncopatia obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori, que dificulten el desenvolupament del seu treball.   
8. Sistema nerviós.   
Epilèpsia, depressió, psicosi, tremolor de qualsevol causa, alcoholisme, toxicomania i altres processos patològics que dificulten el desenvolupament de la seua funció.   
9. Pell i fàneres.   
Cicatrius que produïsquen limitació funcional i altres processos que dificulten o limiten el desenvolupament de la seua funció.   
10. Altres processos patològics.   
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, segons el parer dels assessors mèdics, limite o incapacite per al desenvolupament del seu treball.  
ANNEX II  
Proves psicotècniques  
El contingut de les proves psicotècniques, d'acord amb el que establix l'Orde de 23 de novembre de 2005, és el següent:  
A. Descripció dels factors que cal mesurar en el procés de selecció.   
Aptituds mentals (només per al torn lliure).  
a) Intel·ligència general.   
Capacitat per a comprendre situacions i esdeveniments, les relacions que existisquen entre estes, poder captar les estructures de les relacions esmentades i tindre un mètode sistemàtic de raonament.   
b) Raonament verbal.   
Constituïx una mesura de l'aptitud per a comprendre conceptes, expressats a través de la paraula. Valora especialment la capacitat per a abstraure, generalitzar i pensar de manera constructiva. Constituïx un valuós índex del nivell ocupacional a què un subjecte pot aspirar, ja que en moltes tasques hi ha una relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.   
c) Raonament abstracte.   
Consistix en l'habilitat mental amb formes no verbals. Ja que l'habilitat per a raonar amb paraules no és idèntica a l'habilitat per a raonar amb figures, les mesures de raonament abstracte no substituïxen adequadament al raonament verbal, però poden servir com a element de confrontació.   
d) Rapidesa i precisió perceptiva.   
Suposa l'habilitat de realitzar una anàlisi ràpida de situacions complexes. Les mesures d'este factor mesuren la rapidesa de resposta en tasques de tipus perceptiu.   
e) Capacitat d'atenció i resistència a la fatiga mental.   
Les proves que avaluen este factor exigixen una gran concentració i resistència a la monotonia. En conseqüència, amb escales d'avaluació d'este factor es pot apreciar l'aptitud o capacitat per a concentrar-se en tasques la principal característica del qual és la rapidesa perceptiva, juntament amb l'atenció continuada.   
f) Memòria visual.   
Capacitat per a recordar situacions, esdeveniments, objectes, etcètera, a través del sentit de la vista.   
Personalitat (per al torn lliure i el de mobilitat).  
a) Estabilitat emocional.   
Persona amb molt de control de les seues emocions i de la seua conducta en general. Emocionalment estable, serena i difícil d'alterar davant de les demandes de l'entorn i les seues emocions. Curosa i oberta a les relacions socials. Evidència el que comunament es coneix com a «respecte a si mateix» i té en compte la reputació social.   
b) Sentit de disciplina i de l'autoritat.   
Persona que es conforma a les normes i demandes dels seus superiors. Pot ser sòbria i digna de confiança, així com dominada pel sentit del deure; perseverant, responsable i organitzada.   
c) Seguretat en si mateix.   
Persona segura de si mateix en el que fa i com ho fa, que confia en les seues possibilitats i recursos. Manifesta capacitat pràctica i realista. La confiança en si mateix i la capacitat per a interactuar en diferents situacions és madura i poc ansiosa.   
d) Capacitat empàtica i de maneig de la relació interpersonal.   
Desenvolupament de conductes cooperatives. Persona socialment desimbolta, no inhibida, amb bona capacitat per a aconseguir i mantindre contactes personals, així com de posar-se al lloc dels altres. Manifesta capacitat d'integració al grup, d'ajuda als altres i es mostra amable i cooperativa amb els companys. Persona adaptable, animosa, interessada pels altres. Bona col·laboradora amb el treball del grup.   
e) Neutralitat efectiva pel que fa a l'exercici professional. Honestedat i integritat. Persona responsable, organitzada i disciplinada; les seues metes es troben dins de la normativa social. Fa el que és socialment correcte, seguint estrictament les normes, fent el que és acceptat i idoni. S'esforça per millorar i donar un treball de qualitat.   
f) Tolerància.   
Persona comprensiva amb els modes de pensar i actuar aliens i disposada a adaptar-se a les situacions. Manifesta interessos amplis cap a altres modes i formes culturals.   
Factors específics en funció de la categoria a què s'opta:   
a) Sentit de la iniciativa. Il·lusió i entusiasme. Capacitat d'automotivació.   
Persona no inhibida, disposada a intentar noves coses, que pot suportar sense fatiga les vicissituds del tracte amb la gent i les situacions emocionals aclaparadores. La seua decisió de canviar de situació professional es basa principalment en la satisfacció de les seues necessitats superiors com a persona, buscant el desenvolupament màxim de les seues capacitats integrat en l'organització a què pertany o busca pertànyer. Manifesta capacitat de sentir-se satisfet pel que fa a la seua ocupació, es preocupa per la seua activitat i s'hi lliura.   
b) Lideratge. Maneig de grups. Persona que disposa de qualitats personals basades en la confiança en si mateix i en una dinàmica de relació amb els membres del seu grup, que fa que es motiven i actuen per a aconseguir els objectius de l'organització, constituint-se en guia i conductor d'estos membres. Manifesta, a més, una disposició positiva a treballar amb grups de persones, des d'una posició de poder, harmonitzant motivacions i conductes dels seus components, a fi del millor resultat possible per als fins de l'organització, així com la major satisfacció dels implicats. Comporta conéixer i controlar els processos, els rols i les relacions que constituïxen la dinàmica grupal.   
c) Presa de decisions.   
Persona que disposa d'estratègies de decisió per a identificar la situació que cal canviar i desenvolupar les etapes per a elaborar i seleccionar les alternatives més adequades en funció del context actual i dels efectes futurs.   
d) Resolució de conflictes.   
Persona amb actitud positiva cap a l'afrontament de conflictes, humans i d'organització, amb un enfocament pràctic i amb expectatives d'èxit. L'aspirant assumix el conflicte, no com un problema ple d'angoixa i tensió, sinó més bé com un repte que cal abordar i superar.   
A més de considerar-se el perfil proporcionat per les puntuacions obtingudes en estos factors, s'avaluaran especialment aquells factors que indiquen la possible aparició de patologies com ara depressió, trastorns paranoides o qualsevol altre tipus d'alteració psicològica que impossibilite un funcionament professional adequat.   
B. Normes i requisits generals.   
Qualificació global:   
- La qualificació dels exercicis psicotècnics serà d'apte o no apte.   
- En considerar-se diferents puntuacions en els barems aptitudinals i existir una diferent ponderació dels factors de personalitat per a cada escala i categoria, l'obtenció de la qualificació d'apte en una selecció destinada a cobrir un lloc concret de l'escala no serà homologable per a cap altre lloc.   
Factors aptitudinals.   
- Dels factors aptitudinals s'han de superar quatre dels cinc/sis proposats, entre els quals ha d'estar, necessàriament, el d'intel·ligència general.   
Factors actitudinals.   
· En relació amb la personalitat, una vegada superades les puntuacions mínimes en les escales de control de les respostes (sinceritat, desitjabilitat social o qualsevol altra anàloga), s'haurà de realitzar una anàlisi global de l'estructura de personalitat.   
· Es procedirà a esta anàlisi a través de:   
- El passe de tests psicotècnics que avaluen els factors de personalitat esmentats prèviament (anteriorment).   
- La realització d'una entrevista personal a cada un dels aspirants que haja superat les proves aptitudinals, puntuat correctament en les escales de control de resposta en els tests psicològics i que presente un perfil de personalitat d'acord amb el requerit.   
· En cada escala es tindran en compte especialment uns factors de personalitat (vegeu apartat C).   
· En aquells casos en què la plaça a què s'opta corresponga a direcció de plantilla, s'avaluaran especialment els factors següents: sentit de la iniciativa, il·lusió i entusiasme, capacitat d'automotivació, lideratge, maneig de grups, presa de decisions i resolució de conflictes.   
· Es consideraran no aptes aquells candidats que:   
- No superen criteris mínims en les escales de sinceritat, desitjabilitat social o qualsevol altra d'anàloga que valide les respostes dels subjectes.   
- No oferisquen el perfil idoni segons els barems exigits.   
- Que presenten puntuacions que indiquen alteracions psicològiques que impossibiliten o dificulten un funcionament professional adequat.   
· En totes les escales i categories es contrastaran els resultats obtinguts a través d'una entrevista.   
C. Barems específics per a cada escala i categoria.   
Aptituds (població de comparació -barems: població general).   
Intel·ligència general: 40.   
Raonament verbal: 40.   
Raonament abstracte: 40   
Rapidesa i precisió perceptiva: 45   
Capacitat d'atenció i resistència a la fatiga mental: 45.   
Memòria visual: 45.   
Personalitat. Tots els factors de personalitat indicats com a comuns i, especialment:   
- Estabilitat emocional.   
- Sentit de la disciplina i de l'autoritat   
- Tolerància.  
ANNEX III  
Proves físiques  
El contingut de les proves físiques, de caràcter obligatori i eliminatori, és el següent:  
1. Salt de longitud amb carrera: hòmens, 4,50 metres. Dones, 3,80 metres. (Dos intents).  
2. Salt d'altura: hòmens, 1,25 metres. Dones, 1 metre. (Dos intents).  
3. Carrera de velocitat en 60 metres: hòmens, 8,50 segons. Dones, 10 segons. (Un intent).  
4. Carrera de resistència en 1.000 metres: hòmens, 3'30''. Dones, 4 minuts. (Un intent).  
5. Prova de resistència abdominal en un temps no superior a 90 segons que hauran de realitzar (42 per a hòmens i 37 per a dones) sota les següents condicions; i en un intent.  
Posició inicial: estesa supina (boca per amunt) amb les mans entrellaçades per darrere del cap i els genolls flexionats a 90º aproximadament.  
No hi ha cap punt de suport per als peus, ja que açò implicaria la posada en acció de la resta anterior de la cuixa i psoes ilíac.  
En cada repetició, l'aspirant haurà de pujar el tronc fins a la vertical, mantenint les mans entrellaçades darrere del cap i tornar a la posició inicial, encara que no serà necessari que la regió dorsal de l'esquena contacte amb el sòl en cada repetició.  
La velocitat d'execució no és important, per la qual cosa el temps serà raonablement ampli, sense excedir en cap cas dels 90''.  
Dins del temps de la realització de la prova, l'aspirant podrà realitzar breus parades de recuperació.  
Es comptabilitzaran totes les repeticions correctes efectuades durant els 90''de la prova.  
6. Escalada de corda amb presa de peus: hòmens, 4 metres. Dones, 3 metres. (Dos intents).  
La qualificació d'este exercici serà d'apte o no apte, i l'aspirant haurà de superar com a mínim cinc de les proves per a ser qualificat com a apte i, en tot cas, la prova de carrera de resistència en 1.000 metres serà obligatòria.  
ANNEX IV  
Temari  
1. Dret constitucional, estatut d'autonomia i organització de l'Estat.  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 3. La Corona. Funcions constitucionals del rei. Successió i regència. La ratificació.  
Tema 4. El Govern i l'administració. Principis d'actuació de l'administració pública. L'administració general de l'Estat.  
Tema 5. Les Corts Generals: les cambres. Composició, atribucions i funcionament. La funció legislativa.  
Tema 6. El poder judicial. Estructura, organització i funcionament dels tribunals en el sistema espanyol.  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de Justícia.  
2. Dret administratiu, règim local i policia.  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 10. Òrgans col·legiats de govern. L'ajuntament en ple. La comissió de govern. Òrgans consultius i participatius: les comissions informatives.   
Tema 11. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures dels policies locals. Adquisició i pèrdua de la condició de funcionari.  
Tema 12. Responsabilitat dels funcionaris. Reglament de Règim Disciplinari. Incoació d'expedients.  
Tema 13. El procediment administratiu. Estudi de la legislació general vigent en la matèria. Fases del procediment. Notificacions i audiències dels interessats.  
Tema 14. La revisió administrativa de l'acte administratiu. Procediments i límits de la revisió. Recursos: reposició, alçada i revisió. El recurs contenciós administratiu.  
Tema 15. Sotmetiment de l'administració a la llei i al dret. Fonts del dret administratiu: especial referència a la llei i als reglaments. La potestat reglamentària en l'esfera local: ordenances, reglaments i bans. Procediment d'elaboració i aprovació.  
Tema 16. La policia local. Missions i objectius. El binomi policia local-ciutadans: relació, suports ètics i normes de conducta, finalitat.   
Tema 17. La seguretat ciutadana. Concepte: Autoritats competents. Competències municipals. Funcions dels cossos de policia local. Policia administrativa i els seus servicis. Actuacions en col·laboració amb la resta de forces de seguretat. Les juntes locals de seguretat ciutadana.  
Tema 18. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.  
Tema 19. La Llei de Coordinació de la Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. dels drets i deures. L'Institut Valencià de Seguretat Pública.  
Tema 20. L'Institut Valencià de Seguretat Pública. Regulació legal. Fins i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies Locals.  
3. Dret penal i policia administrativa.  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. Graus d'execució del delicte. Accions i omissions. Dol i culpa.  
Tema 23. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos. Amenaces, coaccions. Les tortures i altres delictes contra la integritat moral.  
Tema 24. Delictes contra la llibertat sexual: agressions i abusos sexuals, l'assetjament sexual; exhibicionisme i provocació sexual; delictes contra la intimitat, el dret a la pròpia imatge i la inviolabilitat del domicili.  
Tema 25. Delictes contra el patrimoni i l'orde socioeconòmic; furts, robatoris, extorsió, robatori i furt de vehicles.  
Tema 26. Delictes contra l'administració de justícia: prevaricació i altres comportaments injustos: abandonament de destinació i l'omissió del deure de perseguir delictes; desobediència i denegació d'auxili. Infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 27. Llei Orgànica Reguladora del Procediment de l'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.  
Tema 28. De l'entrada i registre en lloc tancat. De la comprovació del delicte i investigació del delinqüent.  
Tema 29. Llei Orgànica 1/1992, de 21 de febrer, de Protecció de la Seguretat Ciutadana. Disposicions generals. Mesures d'acció preventiva i vigilància. Actuacions per al manteniment i restabliment de la seguretat ciutadana.  
4. Policia de trànsit i circulació i psicosociologia.  
Tema 30. Delictes contra la seguretat del trànsit. El delicte de conducció sota la influència de drogues i begudes alcohòliques. Negativa a sotmetre's a la prova d'alcoholèmia. Conducció temerària. La conducció homicida o suïcida. Omissió del deure de socors.  
Tema 31. Text articulat de la Llei Sobre Trànsit, Circulació de Vehicles de Motor i Seguretat Viària. Normes de comportament en la circulació: normes generals. De la circulació de vehicles, altres normes de circulació.  
Tema 32. Reglament General de Circulació (I). Normes generals de comportament en la circulació. De la circulació de vehicles.  
Tema 33. Reglament General de Circulació (II). Altres normes de circulació. De la senyalització. Senyals en els vehicles.   
Tema 34. Reglament General de Conductors (RD 772/1997). Autoritzacions administratives per a conduir. Del permís de conducció. De la llicència de conducció.  
Tema 35. Reglament General de Vehicles (RD 2822/1998). Normes generals. Autoritzacions de circulació dels vehicles.  
Tema 36. El transport. Servici públic de viatgers i servici públic de mercaderies o mixtos. El servici privat. Mercaderies perilloses. Condicions tècniques de transport i altres requisits principals. Reglament Nacional de Servicis Urbans i Interurbans de Transport d'Automòbils Lleugers. El transport escolar.   
Tema 37. Els accidents de tràfic: concepte i consideracions prèvies. Les seues causes. Classes i fases.  
Tema 38. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar. Persones obligades a sotmetre's a la prova de detecció. Infracció a la Llei de Seguretat Viària, que comporta l'obligació de la prova.  
Tema 39. Els grups socials. Definició i formació. Les masses. Tipologia. Procés de socialització.  
Tema 40. La delinqüència. Comportaments col·lectius.   
Tema 41. El comportament dels desastres. Conductes en les distintes fases d'una catàstrofe. Efectes i conseqüències dels desastres en les persones. El pànic. Reacció davant d'una situació de desastre.  
Tema 42. La comunicació de la informació. Processos i fluxos de comunicació. Problemes i barreres de la comunicació. El rumor.  
5. Història local i guia de carrers.  
Tema 43. Història local d'Almoradí. El terme municipal. Situació geogràfica. Clima.   
Tema 44. Nucli urbà. Guia de carrers de la ciutat. Places i parcs. Centres d'ensenyança. Llocs d'interés.  
Tema 45. Costums i tradicions locals. Festejos i festivitats tradicionals.  
B) Bases específiques per a cobrir una plaça d'administratiu.  
Primera. Objecte de la convocatòria  
L'objecte de la present convocatòria és la provisió, amb caràcter de funcionari de carrera, i a través del sistema de concurs oposició pel sistema de promoció interna, d'una plaça d'administratiu, escala d'administració general, subescala administrativa, grup C1. Està prevista la seua adscripció a un lloc de treball del servici de Secretaria de l'Ajuntament. Es proveirà pel torn restringit entre els funcionaris de l'Ajuntament, grup C2. La plaça del funcionari seleccionat podrà immediatament ser coberta mitjançant un nou procés selectiu que cobrisca esta vacant.  
Segona. Requisits dels aspirants (segons bases generals, tercera)  
A més, els aspirants hauran de complir els requisits següents:  
- Estar en possessió del títol de batxiller o tècnic (art. 76 de la Llei 7/2007).  
- Ser funcionari de carrera de l'Ajuntament d'Almoradí amb una antiguitat, almenys, de dos anys de servici actiu en el subgrup C2 (art. 18 de la Llei 7/2007).   
Tercera Sistemes selectius   
3.1. Fase d'oposició. Es compon de dos exercicis de caràcter eliminatori i obligatori.  
Primer exercici: consistirà en un qüestionari de 100 preguntes sobre els temes del programa que componen l'annex, en un termini màxim de 90 minuts.   
Segon exercici: consistirà a desenvolupar per escrit quatre casos pràctics relatius als coneixements i temes inclosos a l'annex, en un termini màxim de quatre hores.   
3.2. Fase de concurs. La valoració màxima serà de 3 punts, sense caràcter eliminatori.  
a) Antiguitat (fins a un màxim d'1 punt).  
- Per cada mes complet de servicis prestats a l'Ajuntament d'Almoradí, 0,02 punts per mes.  
- Per cada mes complet de servicis prestats en altres administracions, 0,01 punts per mes.  
b) Titulació (fins a un màxim d'1 punt).  
- Doctorat: 1 punt.  
- Llicenciatura: 0,80 punts.  
- Diplomatura: 0,40 punts.  
- FP2: 0,10 punts.  
c) Cursos (fins a un màxim d'1 punt).  
- De 15 a 29 hores: 0,10 punts.  
- De 30 a 50 hores: 0,20 punts.  
- Més de 50 hores: 0,40 punts.   
Quarta. Qualificació (segons bases generals, novena)  
Respecte del primer exercici, el tribunal podrà acordar penalitzar les preguntes contestades de forma errònia o deixades en blanc. En tot cas, fixats els criteris, estos s'explicaran degudament als aspirants prèviament a la realització de l'exercici.  
Els membres del tribunal qualificaran la fase d'oposició puntuant de 0 a 10 punts cada un dels dos exercicis, i seran eliminats els aspirants que no aconseguisquen un mínim de 5 punts en cada un d'estos exercicis. La fase d'oposició representa el 70% de la puntuació final i la fase de concurs el 30%. En tot cas, s'haurà de superar la fase d'oposició perquè es puga valorar la fase de concurs.   
ANNEX   
Tema 1. La Constitució espanyola de 1978. Estructura. Principis generals. La reforma de la Constitució.  
Tema 2. Drets i deures fonamentals dels espanyols. La seua garantia i suspensió. El Tribunal Constitucional. El Defensor del Poble.  
Tema 3. La Corona. Funcions constitucionals del rei. Successió. La regència i la tutela. La ratificació.  
Tema 4. El poder legislatiu: composició, atribucions i funcionament de les Corts Generals. Elaboració de les lleis.  
Tema 5. El Govern i l'administració de l'Estat. Relacions entre el Govern i les Corts Generals. La Llei del Govern.  
Tema 6. El poder judicial. Principis constitucionals. El Consell General del Poder Judicial. El Tribunal Suprem. El Ministeri Fiscal. Organització judicial espanyola. El poder judicial i les entitats locals.  
Tema 7. El model econòmic de la Constitució: principis informadors. El Tribunal de Comptes.  
Tema 8. Organització territorial de l'Estat. Les comunitats autònomes: constitució i competències. Els estatuts d'autonomia.  
Tema 9. L'administració pública en l'ordenament espanyol. La Llei d'Organització i Funcionament de l'administració General de l'Estat. Organismes públics. L'administració consultiva.  
Tema 10. Principis d'actuació de l'administració pública. Eficàcia, jerarquia, descentralització, desconcentració i coordinació.  
Tema 11. Sotmetiment de l'administració a la llei i al dret. Fonts del dret públic. La llei: les seues classes.  
Tema 12. El reglament: les seues classes. Altres fonts del dret administratiu.  
Tema 13. L'administrat. Col·laboració i participació dels ciutadans en les funcions administratives. El principi d'audiència de l'interessat.  
Tema 14. L'acte administratiu. Concepte. Elements.  
Tema 15. La Llei 30/1992, de 28 de novembre, de Règim Jurídic i Procediment Administratiu Comú. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils. Còmput de terminis. Recepció i registre de documents.  
Tema 16. Fases del procediment administratiu general. Obligació de resoldre. Actes presumptes. Nova regulació del silenci administratiu.  
Tema 17. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.  
Tema 18. Els recursos administratius. Classes. Estudi individualitzat. Reclamacions economicoadministratives.  
Tema 19. Principis generals i classes de contractes administratius. La selecció del contractista. Drets i deures del contractista i de l'administració.  
Tema 20. Els drets reals administratius. El domini públic. El patrimoni privat de l'administració.  
Tema 21. La intervenció administrativa en la propietat privada. L'expropiació forçosa.  
Tema 22. Les formes de l'activitat administrativa. El foment. La policia.  
Tema 23. El servici públic. Nocions generals. Els modes de gestió dels servicis públics.  
Tema 24. La responsabilitat de l'administració pública.  
Tema 25. Consideració econòmica de l'activitat financera. El dret financer. Els subjectes de l'activitat financera.  
Tema 26. La despesa pública i les seues classes. El control de la despesa pública. Idea general de la despesa pública a Espanya.  
Tema 27. Els ingressos públics. Concepte i classes. L'impost. Les taxes fiscals.  
Tema 28. Principis inspiradors de la Llei General Tributària.  
Tema 29. El pressupost. Doctrina clàssica i concepcions modernes sobre el pressupost. Idea general del pressupost espanyol.  
Tema 30. Règim local espanyol: principis constitucionals.  
Tema 31. La província en el règim local. Organització provincial. Competència.  
Tema 32. El municipi. El terme municipal. La població. L'empadronament.  
Tema 33. Organització municipal. Competències.  
Tema 34. Règim general de les eleccions locals.  
Tema 35. Estructures supramunicipals. Mancomunitats. Agrupacions. La comarca.  
Tema 36. Ordenances i reglaments de les entitats locals. Classes. Procediment d'elaboració i aprovació.  
Tema 37. Relacions entre ens territorials. Autonomia municipal i tutela.  
Tema 38. La funció pública local i la seua organització.  
Tema 39. Drets i deures dels funcionaris públics locals. Incompatibilitats. Règim disciplinari.  
Tema 40. Drets econòmics dels funcionaris. Drets passius. La Seguretat Social.  
Tema 41. El patrimoni de les entitats locals: tràfic jurídic, utilització, conservació i defensa.  
Tema 42. Les formes d'activitat de les entitats locals. La intervenció administrativa en l'activitat privada. Procediment d'atorgament de llicències.  
Tema 43. El servici públic en l'esfera local. Les maneres de gestió dels servicis públics. Consideració especial de la concessió.  
Tema 44. Intervenció administrativa en defensa del medi ambient.  
Tema 45. Procediment administratiu local. El registre d'entrada i eixida. Requisits de la presentació de documents. Comunicacions i notificacions.  
Tema 46. Funcionament dels òrgans col·legiats locals. Convocatòria i orde del dia. Requisits de la constitució. Votacions. Actes i certificats d'acords.  
Tema 47. La Llei 8/2007, de 13 de 28 de maig, del Sòl. Els seus principis inspiradors. La Llei 16/2005, Urbanística Valenciana. L'urbanitzador. Principis inspiradors.  
Tema 48. Instruments de planejament. Procediment d'elaboració i aprovació.  
Tema 49. Execució dels plans d'ordenació. La classificació urbanística. Els programes d'actuació urbanística de la Llei Urbanística Valenciana.  
Tema 50. Intervenció en l'edificació i ús de sòl.  
Tema 51. Hisendes locals. Classificació dels ingressos. Ordenances fiscals.  
Tema 52. Règim jurídic de la despesa pública local.  
Tema 53. Els pressupostos locals. Comptabilitat i comptes.  
C) Bases específiques per a cobrir dues places d'auxiliar administratiu.  
Primera. Objecte de la convocatòria  
L'objecte de la present convocatòria és la provisió, amb caràcter de funcionari de carrera, i mitjançant el sistema d'oposició per promoció interna, de dues places d'auxiliar administratiu, escala d'administració general, subescala auxiliars, grup C2, com a conseqüència del lloc vacant que sorgisca de la situació de servici en altres administracions públiques d'este funcionari.  
Una de les places procedix d'una vacant d'auxiliar administratiu a l'oferta d'ocupació pública 2008 i l'altra queda condicionada a la presa de possessió com a administratiu de l'administració general, grup C1, del funcionari que supere el procés selectiu per a cobrir l'esmentada plaça vacant a l'oferta d'ocupació pública 2008.   
Segona. Requisits dels aspirants (segons bases generals, tercera)  
A més, els aspirants hauran de complir els requisits següents:  
Estar en possessió del títol de graduat en ESO o equivalent (segons disposició addicional setena de la Llei 7/2007).   
Ser funcionari de carrera de l'Ajuntament d'Almoradí amb una antiguitat de dos anys, almenys, de servici actiu en el grup E.  
Tercera. Sistemes selectius   
Els exercicis d'oposició seran dos de caràcter eliminatori i obligatori.  
Primer exercici: consistirà a contestar per escrit a 50 preguntes tipus test, entre els temes que figuren a l'annex d'esta convocatòria, amb quatre respostes alternatives, de les quals només una és la correcta. El temps màxim de realització d'este exercici serà de 60 minuts.  
Segon exercici: la resolució d'un supòsit pràctic confeccionat pel tribunal sobre qualsevol de les matèries incloses com a temari a l'annex. El supòsit pràctic podrà exigir la realització d'informes o propostes de resolució o la contestació a preguntes curtes sobre coneixements pràctics del lloc de treball. El temps màxim de realització de l'exercici serà determinat pel tribunal.  
Quarta. Qualificació (segons bases generals, novena)  
Respecte del primer exercici, el tribunal podrà acordar penalitzar les preguntes contestades de forma errònia o deixades en blanc. En tot cas, fixats els criteris, s'explicaran degudament als aspirants prèviament a la realització de l'exercici.  
Els membres del tribunal qualificaran els exercicis de l'oposició amb una puntuació de 0 a 10 punts cada un, i seran eliminats els aspirants que no aconseguisquen un mínim de 5 punts en cada un d'estos exercicis. La nota final de l'oposició serà la suma de les puntuacions obtingudes en els dos exercicis.  
ANNEX  
Part primera: dret polític i administratiu.  
Tema 1. La Constitució espanyola de 1978. Principis generals.  
Tema 2. Drets i deures fonamentals dels espanyols.  
Tema 3. La Corona. El poder legislatiu.  
Tema 4. El Govern i l'administració de l'Estat.  
Tema 5. El poder judicial.  
Tema 6. Organització territorial de l'Estat. Els estatuts d'autonomia: el seu significat. L'Estatut de la Comunitat Autònoma Valenciana.  
Tema 7. L'administració pública en l'ordenament jurídic espanyol. Administració de l'Estat. Administracions autònomes. Administració local. Administració institucional i corporativa.  
Tema 8. La Llei 30/1992, de Règim Jurídic de les Administracions Públiques i del Procediment Administratiu Comú: àmbit d'aplicació i principis generals. Llei 4/1999.  
Tema 9. Sotmetiment de l'administració a la llei i al dret. Fonts del dret públic.  
Tema 10. L'administrat. Col·laboració i participació dels ciutadans en les funcions administratives.  
Tema 11. L'acte administratiu. Principis generals del procediment administratiu.  
Tema 12. Fases del procediment administratiu general.  
Tema 13. Formes de l'acció administrativa. Foment. Policia. Servici públic.  
Tema 14. El domini públic. El patrimoni privat de l'administració.  
Tema 15. La responsabilitat de l'administració.  
Part segona: administració local.  
Tema 16. Règim local espanyol. Principis constitucionals i regulació jurídica.  
Tema 17. La província en el règim local. Organització provincial. Competències.  
Tema 18. El municipi. El terme municipal. La població. L'empadronament.  
Tema 19. Organització municipal. Competències.  
Tema 20. Altres entitats locals. Mancomunitats. Agrupacions. Entitats locals menors.  
Tema 21. Ordenances i reglaments de les entitats locals. Classes. Procediment d'elaboració i aprovació.  
Tema 22. Relacions entre ens territorials. Autonomia municipal i tutela.  
Tema 23. La funció pública local i la seua organització.  
Tema 24. Drets i deures dels funcionaris públics locals. Dret de sindicació. Seguretat Social.  
Tema 25. Els béns de les entitats locals.  
Tema 26. Els contractes administratius en l'esfera local. La selecció del contractista: normes generals del procediment de contractació.  
Tema 27. Intervenció administrativa local en l'activitat privada. Procediment de concessió de llicències.  
Tema 28. Procediment administratiu local. El registre d'entrada i eixida de documents. Requisits de la presentació de documents. Comunicacions i notificacions.  
Tema 29. Funcionament dels òrgans col·legiats locals. Convocatòria i orde del dia: actes i certificats d'acords.  
Tema 30. Hisendes locals: classificació dels ingressos. Ordenances fiscals.  
Tema 31. Règim jurídic de la despesa pública local.  
Tema 32. Els pressupostos locals.  
D) Bases específiques per a cobrir dues places de notificador.  
Primera. Objecte de la convocatòria  
L'objecte de la present convocatòria és la provisió, amb caràcter de funcionari de carrera, i mitjançant el sistema d'oposició lliure, de dues places de notificadors, escala d'administració general, subescala subaltern, grup E.  
Ambdues places queden condicionades a l'existència efectiva de places vacants com a conseqüència de processos de promoció interna que s'efectuaran simultàniament a este procés selectiu.  
Segona. Requisits dels aspirants (segons bases generals, tercera)  
A més, els aspirants hauran de complir els requisits següents:  
Tindre complits 16 anys i no excedir, si és el cas, de l'edat màxima de jubilació forçosa (segons article 56.c de la Llei 7/2007).  
Estar en possessió del títol de certificat d'escolaritat o equivalent (segons disposició addicional seetena).   
Tercera. Sistemes selectius   
Els exercicis d'oposició seran tres de caràcter eliminatori i obligatori.  
Prova d'accés. Test psicotècnic adequat per al perfil idoni a la plaça que cal cobrir, qualificat d'apte o no apte, i atenent als criteris següents:  
a) Raonament verbal i/o ortogràfic, que comprén conceptes que s'expressen amb paraules, que inclouen la capacitat d'abstracció, generalització, pensament constructiu, fluïdesa verbal i/o coneixement del vocabulari.  
b) Raonament numèric, que comprén relacions numèriques i raonar amb material quantitatiu.  
c) Raonament abstracte, que intenta descobrir el principi de connexió lògica entre diferents problemes.  
d) Raonament espacial, com a capacitat i agilitat per a imaginar mentalment moviments i transformacions d'un objecte a l'espai.  
e) Instruccions complexes, que intenta comprendre, interpretar i executar ordes simples i complexes.  
f) Percepció i atenció, que avalua la capacitat de concentració davant de tasques monòtones, la rapidesa perceptiva i atenció continuada.  
g) Estabilitat emocional, que avalua el grau d'adaptació, maduresa i estabilitat emocional.  
h) Atenció a normes, que avalua el nivell d'interiorització de les normes socials, formalitat i del caràcter complidor.  
i) Perfeccionisme, que avalua la capacitat d'organització i autodisciplina.  
j) Autocontrol, que avalua la capacitat de control d'impulsos.  
Primer exercici: consistix a contestar un qüestionari tipus test de 50 preguntes amb quatre respostes alternatives, de les quals només una en serà la correcta, sobre els temes inclosos al temari que figura com a annex a estes bases. El temps màxim de contestació serà d'una hora. El tribunal podrà acordar penalitzar les preguntes contestades de forma errònia o deixades en blanc. En tot cas, fixats els criteris, s'explicaran degudament als aspirants prèviament a la realització de l'exercici.  
Segon exercici: que consistix en la resolució i contestació a dos supòsits de caràcter pràctic relacionats amb les funcions del lloc de treball. Un d'estos versarà sobre el coneixement de la guia de carrers d'Almoradí. El temps màxim de contestació serà de dues hores.  
ANNEX  
Tema 1. La Constitució espanyola de 1978. Principis generals.  
Tema 2. Drets i deures fonamentals dels espanyols.  
Tema 3. El municipi i les entitats locals territorials. El terme municipal. La població. L'empadronament.  
Tema 4. El municipi. Organització i competències.   
Tema 5. La funció pública local i la seua organització. Drets i deures dels funcionaris públics locals.  
Tema 6. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.  
Tema 7. Funcionament dels òrgans col·legiats locals. Convocatòria i orde del dia. Actes i certificats d'acords.  
Tema 8. L'administrat. Col·laboració i participació dels ciutadans en les funcions administratives.  
Tema 9. L'acte administratiu. Principis generals del procediment administratiu.  
Tema 10. Fases del procediment administratiu general.  
Tema 11. La responsabilitat de l'administració.  
Tema 12. Ordenances i reglaments de les entitats locals. Classes. Procediment d'elaboració i aprovació.  
Tema 13. Els béns de les entitats locals.  
Tema 14. Intervenció administrativa local en l'activitat privada. Procediment de concessió de llicències.  
E) Bases específiques per a cobrir una plaça d'encarregat de parc mòbil.  
Primera. Objecte de la convocatòria  
L'objecte de la present convocatòria és la provisió, amb caràcter de funcionari de carrera, i per mitjà del sistema d'oposició lliure, d'una plaça d'encarregat de parc mòbil, escala d'administració general, subescala subaltern, grup I, inclosa a l'oferta d'ocupació pública 2008.  
Segona. Requisits dels aspirants (segons bases generals, tercera)  
A més, els aspirants hauran de complir els requisits següents:  
- Estar en possessió el certificat d'escolaritat o equivalent.  
- Estar en possessió de tots els permisos de conducció (A1, A, B, C1, C, D1, D, BE, C1E, CE, D1E, DE, BTP).   
Tercera. Sistemes selectius   
Els exercicis d'oposició seran tres de caràcter eliminatori i obligatori.  
Prova d'accés. Test psicotècnic adequat per al perfil idoni a la plaça a cobrir, qualificat d'apte o no apte, i atenent als criteris següents:  
a) Raonament verbal i/o ortogràfic, que comprén conceptes que s'expressen amb paraules, que inclouen la capacitat d'abstracció, generalització, pensament constructiu, fluïdesa verbal i/o coneixement del vocabulari.  
b) Raonament numèric, que comprén relacions numèriques i raonar amb material quantitatiu.  
c) Raonament abstracte, que intenta descobrir el principi de connexió lògica entre diferents problemes.  
d) Raonament espacial, com a capacitat i agilitat per a imaginar mentalment moviments i transformacions d'un objecte a l'espai.  
e) Instruccions complexes, que intenta comprendre, interpretar i executar ordes simples i complexes.  
f) Percepció i atenció, que avalua la capacitat de concentració davant de tasques monòtones, la rapidesa perceptiva i atenció continuada.  
g) Estabilitat emocional, que avalua el grau d'adaptació, maduresa i estabilitat emocional.  
h) Atenció a normes, que avalua el nivell d'interiorització de les normes socials, formalitat i del caràcter complidor.  
i) Perfeccionisme, que avalua la capacitat d'organització, i autodisciplina.  
j) Autocontrol, que avalua la capacitat de control d'impulsos.  
Primer exercici: consistirà a contestar per escrit a 50 preguntes tipus test, entre els temes que figuren a l'annex I d'esta convocatòria, amb quatre respostes alternatives, de les quals només una és la correcta. El temps màxim de realització d'este exercici serà de 60 minuts. El tribunal podrà acordar penalitzar les preguntes contestades de forma errònia o deixades en blanc. En tot cas, fixats els criteris, s'explicaran degudament als aspirants prèviament a la realització de l'exercici.  
Segon exercici: la resolució d'un supòsit pràctic confeccionat pel tribunal sobre les funcions pròpies del lloc que figuren a l'annex II. El temps màxim de realització de l'exercici serà determinat pel tribunal.  
ANNEX I  
Tema 1. La Constitució espanyola de 1978. Drets fonamentals i llibertats públiques.  
Tema 2. El municipi: concepte. Els òrgans de govern municipals: l'alcalde, el ple i la junta de govern local. Obligacions i competències dels ajuntaments.   
Tema 3. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Notificació i comunicació.   
Tema 4. Drets i deures dels funcionaris locals.  
Tema 5. La Comunitat Valenciana. El seu estatut d'autonomia. La Generalitat valenciana: les Corts valencianes, el president i el Consell.  
Tema 6. Reial Decret 1428/2003, de 21 de novembre, pel qual s'aprova el Reglament General de Circulació per a l'aplicació i desplegament del text articulat de la Llei sobre Trànsit, Circulació de Vehicles de Motor i Seguretat Viària.  
Tema 7. Reial Decret 772/1997, de 30 de maig, pel qual s'aprova el Reglament General de Conductors, i les seues modificacions.  
Tema 8. El motor. Classes. Elements que el componen. Reglatge i manteniment general del vehicle.  
Tema 9. Estat psicofísic del conductor. Les drogues i l'alcohol. Els accidents de circulació.   
Tema 10. Llei 31/1995, de 8 de novembre, de Prevenció de Riscos Laborals. Elements de seguretat. Riscos específics vinculats al lloc i la seua prevenció.  
ANNEX II  
Funcions essencials del lloc:  
- Conéixer la guia de carrers d'Almoradí i les principals vies de la Comunitat Valenciana.  
- Conduir el vehicle de transport que se li assigne, així com custodiar el vehicle i allò que s'hi ha dipositat.  
- Transportar personal, material i altres efectes, així com cooperar en tasques de càrrega i descàrrega.  
- Col·locar i manejar qualsevol mecanisme adaptable al vehicle.  
- Realitzar les operacions bàsiques de neteja i manteniment mecànic que necessite el vehicle.  
- Redactar/omplir parts d'incidències i accidents.  
F) Bases específiques per a cobrir una plaça d'operari d'obres i servicis múltiples.  
Primera. Objecte de la convocatòria  
L'objecte de la present convocatòria de proves selectives és la provisió, mitjançant el sistema d'oposició lliure, d'una plaça d'operari d'obres i servicis múltiples, com a grup assimilat al E, vacant a la plantilla de personal laboral fix i inclosa a l'oferta pública d'ocupació 2008.  
A títol merament exemplificatiu, seran funcions de l'operari:  
a) Neteja viària, manteniment de jardins i replega de residus.  
b) Conducció de vehicles municipals i maneig de maquinària per a la prestació dels servicis públics.  
c) Manteniment de les dependències, edificis i infraestructures municipals (mercat municipal, poliesportiu...). Obres del ram d'obrer o llanterneria senzilles a immobles o instal·lacions que no requerisquen personal especialitzat.  
d) Qualsevol altre servici complementari dels anteriors que li siga encomanat per l'Alcaldia per al normal i eficaç funcionament dels servicis municipals.  
Segona. Requisits dels aspirants (segons bases generals, tercera)   
A més, els aspirants hauran de complir els requisits següents:  
- Tindre complits els 16 anys i no excedir, si és el cas, de l'edat màxima de jubilació (segons article 56.c de la Llei 7/2007).  
- Estar en possessió el certificat d'escolaritat o equivalent (segons disposició addicional setena).  
Tercera. Sistemes selectius  
Els exercicis de l'oposició seran tres de caràcter obligatori i eliminatori.  
Prova d'accés. Test psicotècnic adequat per al perfil idoni a la plaça que cal cobrir, qualificat d'apte o no apte, i atenent als criteris següents:  
a) Raonament verbal i/o ortogràfic, que comprén conceptes que s'expressen amb paraules, que inclouen la capacitat d'abstracció, generalització, pensament constructiu, fluïdesa verbal i/o coneixement del vocabulari.  
b) Raonament numèric, que comprén relacions numèriques i raonar amb material quantitatiu.  
c) Raonament abstracte, que intenta descobrir el principi de connexió lògica entre diferents problemes.  
d) Instruccions complexes, que intenta comprendre, interpretar i executar ordes simples i complexes.  
e) Percepció i atenció, que avalua la capacitat de concentració davant de tasques monòtones, la rapidesa perceptiva i atenció continuada.  
f) Estabilitat emocional, que avalua el grau d'adaptació, maduresa i estabilitat emocional.  
g) Atenció a normes, que avalua el nivell d'interiorització de les normes socials, formalitat i del caràcter complidor.  
h) Perfeccionisme, que avalua la capacitat d'organització, i autodisciplina.  
i) Autocontrol, que avalua la capacitat de control d'impulsos.  
Primer exercici: consistix a contestar un qüestionari tipus test de 50 preguntes amb quatre respostes alternatives, de les quals només una serà la correcta, sobre els temes inclosos al temari que figura com a annex a estes bases. El tribunal podrà acordar penalitzar les preguntes contestades de forma incorrecta o deixades en blanc. En tot cas, fixats els criteris, s'explicaran degudament als aspirants prèviament a la realització de l'exercici. El temps màxim de contestació al tipus test serà d'una hora.  
Segon exercici: consistirà a efectuar una o diverses proves pràctiques, a determinar pel tribunal, immediatament abans de la celebració de la prova, i relacionada amb les comeses pròpies del lloc de treball. El tribunal determinarà, abans del començament de l'exercici, la durada màxima de la prova.  
ANNEX  
Tema 1. La Constitució espanyola de 1978. Drets i deures dels espanyols.  
Tema 2. El municipi: concepte. Els òrgans de govern municipals: l'alcalde, el ple i la comissió municipal de govern.  
Tema 3. El terme municipal. La població. L'empadronament. Altres entitats locals.  
Tema 4. Obligacions i competències dels ajuntaments. Les ordenances municipals: concepte i classes. Els bans de l'alcaldia. Potestat sancionadora. Procediment sancionador.  
Tema 5. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases del procediment administratiu. Notificacions i comunicacions. Els recursos administratius: concepte i classes.  
Tema 6. Drets i deures dels funcionaris locals.  
Tema 7. La Comunitat Valenciana. El seu estatut d'autonomia. La Generalitat valenciana: les Corts valencianes, el president i el Consell.  
Tema 8. Nocions elementals d'electricitat, llanterneria, ram d'obrer, fusteria, jardineria, calefacció i aire condicionat.  
Almoradí, 5 de març de 2008.- L'alcalde president: Antonio Ángel Hurtado Roca.